CELEX: 32014R0220
Language: lt
Date: 2014-03-07 00:00:00
Title: 2014 m. kovo 7 d. Komisijos reglamentas (ES) Nr. 220/2014, kuriuo dėl nuorodų į Europos nacionalinių ir regioninių sąskaitų sistemą Europos Sąjungoje iš dalies keičiamas Tarybos reglamentas (EB) Nr. 479/2009

8.3.2014   
            
            
               LT
            
            
               Europos Sąjungos oficialusis leidinys
            
            
               L 69/101
            
         
      KOMISIJOS REGLAMENTAS (ES) Nr. 220/2014
   2014 m. kovo 7 d.
   kuriuo dėl nuorodų į Europos nacionalinių ir regioninių sąskaitų sistemą Europos Sąjungoje iš dalies keičiamas Tarybos reglamentas (EB) Nr. 479/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos reglamentą (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (1), ypač į jo 17 straipsnio 1 dalį,
   kadangi:
   
               (1)
            
            
               „valdžios sektoriaus“, „deficito“ ir „investicijų“ sąvokos apibrėžtos sutarčių priede pateiktame Protokole dėl perviršinio deficito procedūros ir Reglamente (EB) Nr. 479/2009, pateikiant nuorodą į Europos nacionalinių ir regioninių sąskaitų sistemą Bendrijoje (toliau – ESS 95), nustatytą 1996 m. birželio 25 d. Tarybos reglamentu (EB) Nr. 2223/96 dėl Europos nacionalinių ir regioninių sąskaitų sistemos Bendrijoje (2);
            
         
               (2)
            
            
               2013 m. gegužės 21 d. Europos Parlamento ir Tarybos reglamentu (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (toliau – 2010 m. ESS) (3) nustatoma bendrų standartų, apibrėžčių, klasifikatorių ir apskaitos taisyklių, taikomų rengiant valstybių narių sąskaitas Sąjungos statistikos reikmėms, sistema, siekiant gauti palyginamus valstybių narių rezultatus;
            
         
               (3)
            
            
               2010 m. ESS yra persvarstyta ESS 95, todėl Reglamente (EB) Nr. 479/2009 reikia pateikti naujas nuorodas;
            
         
               (4)
            
            
               todėl Reglamentas (EB) Nr. 479/2009 turėtų būti atitinkamai iš dalies pakeistas;
            
         
               (5)
            
            
               siekiant išvengti sumaišties dėl naujų nuorodų į 2010 m. ESS taikymo, šiame reglamente numatytos priemonės turėtų būti taikomos nuo 2014 m. rugsėjo 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 479/2009 iš dalies keičiamas taip:
   
               1.
            
            
               visos nuorodos į „ESS 95“ pakeičiamos nuorodomis į „2010 m. ESS“;
            
         
               2.
            
            
               1 straipsnio 1 dalis pakeičiama taip:
               „Protokole dėl perviršinio deficito procedūros ir šiame reglamente sąvokų, išvardytų 2–6 dalyse, apibrėžtys atitinka 2013 m. gegužės 21 d. Europos Parlamento ir Tarybos reglamentą (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (toliau – 2010 m. ESS). Skliaustuose įrašyti kodai atitinka 2010 m. ESS.“;
            
         
               3.
            
            
               1 straipsnio 3 dalis iš dalies keičiama taip:
               
                           a)
                        
                        
                           kodas „EDP B.9“ pakeičiamas kodu „B.9“;
                        
                     
                           b)
                        
                        
                           kodas „EDP D.41“ pakeičiamas kodu „D.41“;
                        
                     
         
               4.
            
            
               1 straipsnio 5 dalies antra pastraipa pakeičiama taip:
               „Valdžios sektoriaus skola yra valdžios sektoriaus įsipareigojimai, priskiriami šioms kategorijoms: pinigai ir indėliai (AF.2), skolos vertybiniai popieriai (AF.3) ir paskolos (AF.4), kaip apibrėžta 2010 m. ESS.“.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Šis reglamentas taikomas nuo 2014 m. rugsėjo 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 145, 2009 6 10, p. 1.
   
      (2)  OL L 310, 1996 11 30, p. 1.
   
      (3)  OL L 174, 2013 6 26, p. 1.